Piazsa Bra
Da Wikipedia, ła ençiclopedia libara.
Piazza Brà l'è el nome de ła piazza xentral e piesè granda de ła çità de Verona. Sui cuatro lati de ła piazsa se cata alcuni dei edifici piesè importanti de ła çità: el Listòn, l'Arena, el palazso Barbieri indove ghe stà el sindaco e el palazso de ła Gran Guardia.
[modifica] Nome
El nome, de antica tradizsion, el ven dała 'oze longobarda braida (che corisponde al tedesco Breit:largo) "estenzsion, ampiezsa, campagna piana".
Sto significato chì l'è dimostrà dała presenzsa de altri dó toponimi compagni a Verona, la Bra dei Mołinari e San Giorgio in Braida. Quindi ła denominazsion uficiałe de "Piazza Brà" in realtà la sarìa na tautologia, cioè sarìa come dir "piazsa piazsa": difati, a Verona tuti quanti i dise solo "la Bra", senzsa xontarghe altro.
La 'oze bràida, de uso comun in tel diałeto veronexe de na òlta, intorno al'ano Mile la gà evidentemente perso la –j- e l'è pasà a brada, par dopo deventar braa (come gà scrito nel Trexento anca el Boccaccio) e quindi bra. La stesa –j- che casca la se gà vùa nel veronese bròl (che sarìa el "fruteto") dal tardo latìn broglium.
In tel periodo de ła Serenìsima Republica la Bra l'è stà anca dita Piaza d’arme, parché i soldà i ghe faséa łe esercitazsion.

